ΣΥΜΦΩΝΙΑ ΣΥΝΕΡΓΑΣΙΑΣ 


Στην Αθήνα, σήµερα την 9 Μαρτίου 2022 μεταξύ 


Αφενός μεν του Οργανισμού Συλλογικής Διαχείρισης µε την επωνυμία «ΕΝΩΣΗ 
ΔΙΚΑΙΟΥΧΩΝ ΕΡΓΩΝ ΜΟΥΣΙΚΗΣ-ΟΡΓΑΝΙΣΜΟΣ ΣΥΛΛΟΓΙΚΗΣ 
ΔΙΑΧΕΙΡΙΣΗΣ - ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ ΕΥΘΥΝΗΣ» και με 
διακριτικό τίτλο «ΕΝΏΣΗ ΔΙΚΑΙΟΥΧΩ͂Ν ΓΔΕΜ», που εδρεύει στην Αθήνα και 
επί της οδού Παπαδιαμαντοπούλου αριθ. 7, µε Α.ΦΜ.: 9967872732! Δ.Ο.Υ. Δ΄ 
Αθηνών, όπως εκπροσωπείται νόμιμα για την υπογραφή της παρούσας από τη 
Διοικητική Προϊσταμένη κ. Βασιλική Πανουτσακοπούλου και τον Διευθυντή 
Γραφείου Γενικής Διεύθυνσης κ. Γρηγόριο Ζύγουρα που θα αποκαλείται στο εξής για 


συντομία «ΕΔΕΜ» και 


Αφετέρου της ΕΝΩΣΗΣ ΔΗΜΟΊΙΚΩΝ ΡΑΛΙΟΤΗΛΕΟΠΊΙΚΩΝ ΜΜΕ 
ΕΛΛΑΛΑΣ που εδρεύει στην Τρίπολη επίτης Δ. Αποστολοπούλου ὅς Ανωνύμου -- 

Πλατεία Νέας Δημοτικής Αγοράς, µε Α.Φ.Μ.: 997056786/ Δ.Ο.Υ. Τρίπολης και 
εκπροσωπείται νόμιμα για την υπογραφή του παρόντος από τον κ. Νικόλαο Ζεϊμπέκη 
υπό την ιδιότητά του ὡς Προέδρου, η οποία θα αποκαλείται για συντομία η «ΕΝΩΣΗ» 
συμφωνήθηκαν σε πνεύμα αμοιβαίας κατανόησης και συνεργασίας και έγιναν αποδεκτά 


τα κάτωθι: 


ΠΡΟΟΙΜΙΟ: 


Ο Οργανισμός Συλλογικής Διαχείρισης πνευματικών δικαιωμάτων έργων μουσικής τῶν 
Ελλήνων και ξένων πνευματικών δημιουργών, δικαιούχων και εκδοτών «ΕΝΩΣΗ 
ΔΙΚΑΙΟΥΧΩΝ ΕΔΕΜ» έχει ιδρυθεί και διοικείται από τους ίδιους τους δημιουργούς µε 
σκοπό να προστατεύει και να διαχειρίζεται συλλογικά τα πνευματικά δικαιώµατα της 
μουσικής κοινότητας, καθώς και να διασφαλίζει την αξία της μουσικής τῶν πνευματικών 


δημιουργών, που εκπροσωπεί, μέσα από βέλτιστες πρακτικές, τεχνογνωσία και εμπειρία. 


Ο Οργανισμός συστάθηκε µε το από 31/05/2019 καταστατικό σύστασης, το οποίο 
εγκρίθηκε µε την µε αριθµό 17/25.06.2019 Πράξη του Ειρηνοδίκη του Ειρηνοδικείου 
Αθηνών και καταχωρήθηκε στο Γ.Ε.Μ.Η µε κωδικό αριθµό καταχώρισης 1772687 και 
Αριθμό 151190101000. 


Ο Οργανισμός λειτουργεί νόμιμα, ὡς Οργανισμός Συλλογικής Διαχείρισης, στο πλαίσιο 
του ν. 2121/1903 ως τροποποιηθείς ισχύει, σε συνδυασμό µε τις διατάξεις του ν. 


1 


4481/2017 «για τη συλλογική διαχείριση δικαιωμάτων πνευματικής ιδιοκτησίας και 
συγγενικών δικαιωμάτων». Έχει λάβει Άδεια Λειτουργίας, σύμφωνα µε το άρθρο 4 του 
Ν. 4481/2017, δυνάμει της ὑπ᾽ αριθμ. ΥΠΠΟΑ/ΓΡΥΠ/66892/ 1385 Υπουργικής 
Απόφασης της Ὑπουργού του Ὑπουργείου Πολιτισμού και Αθλητισμού (ΦΕΚ: 
561/21.02.2020). 


Ο Οργανισμός έχει ὡς σκοπό και αντικείµενο δραστηριότητας τη δυνάμει συµβάσεων 
ανάθεσης (καταπιστευτική μεταβίβαση) ή/και συμβάσεων αμοιβαίας ή και μονομερούς 
εκπροσώπησης τη διαχείριση και προστασία του περιουσιακού δικαιώματος ή εξουσιών 
και δικαιωμάτων, που απορρέουν από αυτό, δικαιούχων μουσικών έργων (συνθετών, 
στιχουργών, εκδοτών ή υποεκδοτών) ή διαδόχων ή οιονεί διαδόχων αυτών, οπότε και 
προς υλοποίηση του σκοπού του και όπως ορίζουν οι διατάξεις του ν. 2121/1993 και ν. 
4481/2017, μεταξύ άλλων είναι αρμόδιος, για τη χορήγηση τῶν σχετικών αδειών, για την 
πάσης φύσεως χρήση και εκμετάλλευση του εκπροσωπούμενου από αυτόν μουσικού 
Ρεπερτορίου, καταρτίζοντας σχετικές συμβάσεις µε τοὺς χρήστες μουσικών έργων 
αναφορικά µε την πάσης φύσεως χρήση και εκμετάλλευση του εκπροσωπούμενου, με 
οιονδήποτε τρόπο, απ᾿ αυτόν μουσικού ρεπερτορίου, καθορίζοντας τους όρους 
εκμετάλλευσης αυτών, του σχετικού οφειλόμενου οικονομικού ανταλλάγµατος και της 


είσπραξης αυτού (αμοιβής). 


Στον Οργανισμό, δυνάμει της υπ αριθ. ΥΠΠΟΑ/ΡΥΠ/Ζ37529/6053 ΦΕΚ: 
2025/26.05.2020 Κοινής Ὑπουργικής Απόφασης των Ὑπουργών Οικονοµικών και 
Πολιτισμού και Αθλητισμού, μεταφέρθηκε από την Ειδική Ὑπηρεσία Έκτακτης 
Διαχείρισης (ΕΥΕΔ) του Οργανισμού Πνευματικής Ιδιοκτησίας (ΟΠ), κατά τη λήξη της 
έκτακτης διαχείρισης, η δραστηριότητα της τελευταίας, σύμφωνα µε τα οριζόμενα στο 
άρθρο 51Α, παρ. ὃ εδάφιο β᾽ του ν. 4481/2017. Σύμφωνα µε το περιεχόµενο της ὡς άνω 
ΚΥΑ ο Οργανισμός είναι αρμόδιος να χορηγήσει αναδρομικά άδεια χρήσης μουσικών 
έργων και να εισπράξει τις πάσης φύσεως αξιώσεις της ΕΥΕΔ έναντι των χρηστών 
μουσικής και οφειλετών καταβολής του άρθρου [8 του ν. 2121/1993, που σχετίζονται µε 
τη μεταφερόμενη δραστηριότητα (στοιχείο δ᾽ της ΚΥΑ), ανεξαρτήτως αιτίας και 
θεμελίωσης (ενδοσυµβατική ή άλλη), συμπεριλαμβανομένων και τῶν αξιώσεών της 
ΕΥΈΔ για την καταβολή χρηματικής ικανοποίησης λόγω ηθικής βλάβης, τῶν αξιώσεων 
αδικαιολόγητου πλουτισμού και των αναφερομένων στο άρθρο 12 παρ. | περ. β᾽ του ν. 
4481/2017 αξιώσεων (ανεξαρτήτως εάν έχουν ασκηθεί για αυτές εξώδικες ή δικαστικές 
ενέργειες). Για τις αξιώσεις αυτές της ΕΥΕΔ που μεταφέρθηκαν στον Οργανισμό 


εφαρμόζεται το αμοιβολόγιο της ΕΥΕΔ. 


Η ΕΝΩΣΗ: 


Σκοπός της Ένωσης, μεταξύ άλλων, είναι η προστασία και διαφύλαξη των έννομων 
συμφερόντων τῶν δημοτικών ραδιοφωνικών και τηλεοπτικών σταθμών, καθώς και οἱ 
παρεμβάσεις σε δημόσιες, δημοτικές και κάθε άλλη Αρχή καθώς και σε ιδιώτες για την 


προστασία της δημοτικῆς ραδιοφωνίας. 


Η συμφωνία αφορά το σύνολο τῶν δημοτικών επιχειρήσεων ραδιοφωνίας τηλεόρασης 
και το σύνολο τῶν λειτουργούντων δημοτικών τηλεοπτικών και ραδιοφωνικών σταθμών 


ανά την επικράτεια, οἱ οποίες για συντομία θα αναφέρονται Ρ/Σ και Τ/Σ. 


ΣΥΜΦΩΝΙΑ ΣΥΝΕΡΓΑΣΙΑΣ: 

Τα δύο µέρη, αφού αντάλλαξαν απόψεις σε κλίμα αμοιβαίας εμπιστοσύνης και 
κατανόησης για την προστασία των µελών τους, αποφάσισαν τη συνεργασία τους, 
ώστε να επιτευχθεί µε τον καλύτερο και δικαιότερο δυνατό τρόπο η χορήγηση άδειας 
χρήσης μουσικών έργων στα Μέλη της ΚΝΩΣΗΣ αποκλειστικά για τα έτη 2022, 
2023, 


Α) ΑΔΕΙΑ ΔΗΜΟΤΙΚΩΝ ΡΑΛΙΟΦΩΝΙΚΩΝ ΣΤΑΘΜΩ͂Ν: 

Η άδεια χρήσης περιλαμβάνειτην εγγραφή, μετάδοση και αναμετάδοση τῶν έργων του 
μουσικού ρεπερτορίου της ΕΝΩΣΗΣ ΔΙΚΑΙΟΥΧΩΝ ΕΔΕΜ από τους πομπούς, τους 
αναμεταδότες και στις συχνότητες που εκπέμπει, αποκλειστικά και μόνον για την 
ερτζιανή εκμετάλλευση, είτε µε απ’ ευθείας ζωντανή εκτέλεση, είτε µε εκτέλεση δια 
μηχανικών μέσων, οιασδήποτε τεχνολογίας γνωστής ή που θα εφευρεθεί στο μέλλον, 
είτε δια μηχανικής εγγραφής εκ των προτέρων οποιασδήποτε εκπομπής εφ᾽ όσον αυτό 
γίνεται µόνο για τις ανάγκες του σταθμού. 

Η άδεια της ΕΝΩΣΗΣ ΔΙΚΑΙΟΥΧΩΝ ΕΔΕΜ καλύπτει την κατά τα ὡς άνω, μετάδοση 
ή εγγραφή. αποκλειστικά και µόνο δια ραδιοφώνου στις συχνότητες, που εκπέμπει ο 
"Ρ/Σ" αποκλειομένου του δικαιώματος μεταδόσεως ή αναμεταδόσεως του ρεπερτορίου 


της καθ᾽ οιονδήποτε τρόπο από άλλον ραδιοφωνικό σταθμό. 


Β) ΑΔΕΙΑ ΔΗΜΟΤΙΚΩΝ ΤΗΛΕΟΠΤΙΚΩΝ ΣΤΑΘΜΩ͂Ν: 
Η άδεια χρήσης περιλαμβάνει τη µη αποκλειστική άδεια εγγραφής, αναπαραγωγής, με 
αποκλειστικό σκοπό τη μετάδοση και αναμετάδοση µε οιονδήποτε γνωστό σήμερα 


τεχνικό τρόπο, τῶν έργων του μουσικού ρεπερτορίου της ΕΝΩΣΗΣ ΔΙΚΑΙΟΥΧΩ͂Ν 


ΕΔΕΜ, είτε µε απευθείας ζωντανή εκτέλεση. είτε µε εκτέλεση δια μηχανικών μέσων 
(συμπεριλαμβανομένης της δια μηχανικής εγγραφής εκ τῶν προτέρων οποιασδήποτε 
εκπομπής), υπό την προὐπόθεση ότι το δικαίωµα του άνω τρόπου μεταδόσεως και 


αναμεταδόσεως κατέχει και εκμεταλλεύεται ο Τ/Σ γενικά. 


Η λήψη της άδειας χρήσης μουσικών έργων προὐποθέτει την καταβολή της αμοιβής 
των πνευματικών δικαιωμάτων από τους Δημοτικούς Ραδιοφωνικούς και 
Τηλεοπτικούς Σταθμούς -- Μέλη της Ένωσης σύμφωνα µε το νόμο 2121/1993 και 
4481/2017. 


ΗΕΝΩΣΗ ΔΙΚΑΙΟΥΧΩΝ ΕΔΕΜ λαμβάνοντας υπ’ όψιν το συμφέρον των Μελών της 
και προς διευκόλυνση τῶν Μελών της ΕΝΩΣΗΣ, πρότεινε στην ΕΝΩΣΗ, κατόπιν της 
διαπραγμάτευσης που προηγήθηκε, τα εξής: 


1) ΑΔΕΙΑ 2022 
1) Η ελάχιστη οφειλόμενη αμοιβή για τα μέλη της ΕΝΩΣΗΣ έτους 2022 θα ανέρχεται 
στο ποσό τῶν τετρακοσίων ογδόντα έξι ευρώ και πενῆντα λεπτών (486,50 Ε) πλέον 
ΦΠΑ και θα πρέπει να έχει εξοφληθεί έως και 30.04.2022. 
2) Η τελική εκκαθάριση τῶν οφειλομένων δικαιωμάτων του 2022 θα γίνει ως εξής: 
α) Μέχρι και την 30.04.2023 θα πρέπει να έχει ολοκληρωθεί η αποστολή τῶν 
προσωρινών οικονομικών στοιχείων έτους 2022. 
β) Η τιμολόγηση της εκκαθάρισης µε βάση τα προσωρινά οικονομικά στοιχεία θα γίνει 
το Μάιο του 2023. Ο Φ.Π.Α του τιµολογίου Παροχής Υπηρεσιών θα πρέπει να έχει 
εξοφληθεί μέχρι και την 31.05.2023. Το δε υπόλοιπο ποσό του τιμολογίου θα πρέπει 
να εξοφληθεί ολοσχερώς μέχρι και την 30.06.2023. 
γ) Η τελική εκκαθάριση θα πραγµατοποιηθεί µε βάση τα οικονομικά στοιχεία του 
δημοσιευθέντος ισολογισμού του έτους 2022 και θα πρέπει να έχει ολοκληρωθεί το 
αργότερο μέχρι και την 30/6/2023 µε την ταυτόχρονη και άµεση εξόφληση τῶν τυχόν 
διαφορών που θα προκύψουν. 

2) ΑΔΕΙΑ 2023 
1) Η ελάχιστη οφειλόμενη αμοιβή για τα µέλη της ΕΝΩΣΗΣ έτους 2023 θα ανέρχεται 
στο ποσό τῶν τετρακοσίων δεκαεπτά ευρώ (417.00 Ε) πλέον ΦΠΑ και θα πρέπει να 
έχει εξοφληθεί έως και 31.5.2023. 


2) Η τελική εκκαθάριση τῶν οφειλομένων δικαιωμάτων για το έτος 2023 θα γίνει ως 


εξής: 


α) Μέχρι και την 30.04.2024 θα πρέπει να έχει ολοκληρωθεί η αποστολή των 
προσωρινών οικονοµικών στοιχείων έτους 2023. 

β) Η τιμολόγηση της εκκαθάρισης µε βάση τα προσωρινά οικονομικά στοιχεία θα γίνει 
το Μάιο του 2024. Ο Φ.Π.Α του τιµολογίου Παροχής Υπηρεσιών θα πρέπει να έχει 
εξοφληθεί μέχρι και την 31.05.2024 Το δε υπόλοιπο ποσό του τιµολογίου θα πρέπει να 
εξοφληθεί ολοσχερώς μέχρι και την 30.06.2024. 

γ) Η τελική εκκαθάριση θα πραγματοποιηθεί µε βάση τα οικονομικά στοιχεία του 
δημοσιευθέντος ισολογισμού του έτους 2023 και θα πρέπει να έχει ολοκληρωθεί το 
αργότερο μέχρι και την 30/6/2024 µε την ταυτόχρονη και άµεση εξόφληση τῶν τυχόν 


διαφορών που θα προκύψουν. 


3) ΑΜΟΙΒΕΣ ΚΑΙ ΕΚΚΡΕΜΟΤΗΤΕΣ ΠΑΡΕΛΘΟΝΤΩΝ ΕΤΩΝ: 

Όσα µέλη της ΕΝΩΣΗΣ οφείλουν δικαιώµατα έτους 2018, 2019, 2020 και 202] και 
δεν έχουν εκπληρώσει το σύνολο τῶν υποχρεώσεών τους, µε βάση το προηγούμενο 
Μνημόνιο της ΕΥΕΔ/ΟΠΙ και εν συνεχεία της ΕΔΕΜ, προκειμένου να επωφεληθούν 
της παρούσας συμφωνίας θα πρέπει να έχουν αποστείλει προς την ΕΝΩΣΗ 
ΔΙΚΑΙΟΥΧΩΝ ΕΔΕΜ το αργότερο μέχρι και την 15/04/2022 τα οικονομικά τους 
στοιχεία των ετών 2018, 2019, 2020, καθώς καιτα προσωρινά οικονομικά στοιχεία του 
έτους 2021. 

Η ελάχιστη οφειλόμενη αμοιβή του Ρ/Τ και Τ/Τ για το έτη 2018, 2019, 2020 και 2021 
ανέρχεται στο ποσό των πεντακοσίων πενήντα πέντε ευρώ (555,00 Ε) πλέον ΦΠΑ. 

Η τιμολόγηση των οφειλομένων ποσών θα γίνει το αργότερο μέχρι καιτην 30/04/2022. 
Το τιμολόγιο θα πρέπει να εξοφληθεί το αργότερο έως και 31/05/2022, ο δε ΦΙΙΑ θα 


πρέπει να εξοφληθεί εντός του μήνα έκδοσης του τιµολογίου. 


Επίσης ρητά συμφωνούνται μεταξύ τῶν συμβαλλομένων τα εξής: 


α) εάν ο συνολικός κύκλος εργασιών του κάθε Ρ/Τ και Τ/Σ, μέλους της ΕΝΩΣΗΣ για 
τα έτη 2022 και 2023 είναι μεγαλύτερος από αυτόν που αντιστοιχεί στα κατά 
περίπτωση ελάχιστα δικαιώµατα, τότε το 2,270 εφαρμόζεται στο 65706 του τζίρου του 
κάθε έτους (δηλαδή ποσοστό 6570 τῶν δικαιωμάτων). 

β) Για όσους ΡΤ και Τ/Σ, μέλη της ΕΝΩΣΗΣ δεν προσχωρήσουν και δεν αποδεχθούν 
τους όρους του παρόντος Μνημονίου Συνεργασίας και όσοι Ρ/Σ και Τ/Σ αν και θα 
προσχωρήσουν στο Μνημόνιο δεν τηρήσουν τους όρους του, τότε εξυπακούεται ότι θα 


εφαρµοσθεί για αυτούς το δημοσιευμένο και αναρτηµένο αμοιβολόγιο της ΕΝΩΣΗΣ 


ΔΙΚΑΙΟΥΧΩΝ ΕΔΕΜ και δεν θα επωφεληθούν της παρούσας συμφωνίας και τῶν 
ευνοϊκών της όρων. 

γ) Η παρούσα συμφωνία αφορά το σύνολο τῶν δημοτικών επιχειρήσεων ραδιοφωνίας 
τηλεόρασης και το σύνολο τῶν λειτουργούντων δημοτικών τηλεοπτικών και 
ραδιοφωνικών σταθμών ανά την επικράτεια. 

Κάθε δημοτική επιχείρηση ή δημοτικός ραδιοτηλεοπτικός σταθμός, που επιθυμεί να 
προσχωρήσει στο Μνημόνιο θα πρέπει να δηλώσει γραπτώς, διά του νόμιμου 
εκπροσώπου του καὶ να στείλει µε κάθε πρόσφορο µέσο στην ΕΝΩΣΗ ΔΙΚΑΙΟΥΧΩΝ 
ΕΔΜ και στην Ένωση Δημοτικών Ραδιοτηλεοπτικών ΜΜΕ Ελλάδας την κάτωθι 
δήλωση προσχώρησης µε την οποία θα δηλώνει τα εξής: 

«Με την παρούσα σας δηλώνω ότι προσχωρώ ολικώς, ανεπιφυλάκτως και άνευ 
αιρέσεως στο μνημόνιο συνεργασίας ετών 2022-2023 του ΟΣ4 ΕΔΕΜ μετην Ένωση 
άηµοτικών Ραδιοτηλεοπτικών ΜΜΕ Ελλάδας». 

ὃ) Όλα τα µέλη της ΕΝΩΣΗΣ που θα προσχωρήσουν στους όρους της παρούσας 
συμφωνίας αναλαμβάνουν την υποχρέωση να μεταδώσουν και να προβάλουν 
προωθητικά μηνύματα της ΕΝΩΣΗΣ ΔΙΚΑΙΟΥΧΩΝ ΕΔΕΜ, που θα ετοιμαστούν από 
τον ίδιο τον Οργανισμό ή και από κοινού µε την Ένωση και στόχο θα έχουν την 
ενίσχυση των δικαιούχων του Οργανισμού. Το ραδιοφωνικό και τηλεοπτικό 
πρόγραμμα μετάδοσης και προβολής των συγκεκριμένων μηνυμάτων µπορεί να είναι 
διάρκειας 6 μηνών ή και περισσότερο. 

ε) Όλα τα µέλη της ΕΝΩΣΗΣ που θα προσχωρήσουν στην παρούσα συμφωνία θα 
πρέπει να αποστείλουν, ὡς οφείλουν, σύμφωνα µε το νόμο, τις λίστες µε το μουσικό 
ρεπερτόριο που έχουν χρησιμοποιήσει κατά το έτος 2022, έως την 31/01/2023 και για 
το μουσικό ρεπερτόριο που έχουν χρησιμοποιήσει κατά το έτος 2023, έως την 
31/01/2024. Αν δεν συμμορφωθούν με την παρούσα πρόβλεψη τότε θα επιβαρυνθούν 
στην οφειλόμενη αμοιβή τους µε ποσοστό 1596 επί των ποσών που θα τιμολογηθούν 


από την ΕΝΩΣΗ ΔΙΚΑΙΟΥΧΩΝ ΕΔΕΜ κατά τα αντίστοιχα έτη. 


Η ΕΝΩΣΗ δήλωσε ότι η συμφωνία είναι εύλογη και δίκαιη και δεσμεύτηκε ότι θα 
υποδείξει στα µέλη της να προσχωρήσουν µε έγγραφη δήλωσή τους στην παρούσα 
συμφωνία -- πλαίσιο, μέχρι την 31/03/2022 και να τηρήσουν τους όρους της, 
προκειμένου να λάβουν τη νόμιμη άδεια χρήσης μουσικής, να καταβάλλουν την αμοιβή 
τῶν πνευματικών δικαιωμάτων και να επωφεληθούν από την εφαρµογή της ὡς άνω 
συμφωνίας -- πλαισίου, που εξασφαλίσθηκε για τα Μέλη της ΕΝΩΣΗΣ, ως προϊόν 


συλλογικής διαπραγμάτευσης και σύμφωνα µε το περιεχόµενο της παρ. 3 του άρθρου 


23 του Ν. 4481/2017 «οι Οργανισμοί Συλλογικής Διαχείρισης καὶ οἱ Αντιπροσωπευτικές 
Ενώσεις Χρηστών δύναται να καταρτίζουν συμφωνίες που ρυθμίζουν την οφειλόμενη 
αμοιβή πνευματικών δικαιωμάτων, τήν οποία οφείλει να καταβάλλει ο χρήστης σε κάθε 
κατηγορία δικαιούχων για τη λήψη τής νόμιμης άδειας χρήσης, καθώς και κάθε άλλο 
ζήτημα που αφορά τις σχέσεις των μερών στο πλαίσιο τής εφαρμογής των Ν. 2121/1993 
και 4481/2017». 

Η ΕΝΩΣΗ ΔΙΚΑΙΟΥΧΩΝ ΕΔΕΜ δήλωσε ότι η παρούσα συμφωνία αφορά 
αποκλειστικά τα έτη 2022 και 2023, καθώς και τις παλιές οφειλές τῶν ετών 2018 έως 
και 202]. Επίσης δήλωσε ότι δεν είναι δεσμευτική, ὡς προς τα Μέλη της ΕΝΩΣΗΣ, τα 
οποία δεν θα την αποδεχθούν και δεν θα τηρήσουν εµπρόθεσµα τους όρους καταβολής 
της αμοιβής τῶν πνευματικών δικαιωμάτων, καθώς και τις υποχρεώσεις αποστολής 
στοιχείων (οικονομικά στοιχεία και προγράµµατα). Σε αυτήν την περίπτωση η ΕΝΩΣΗ 
ΔΙΚΑΙΟΥΧΩΝ ΕΔΕΜ δικαιούται να αναζητήσει την αμοιβή τῶν οφειλομένων 
πνευματικών δικαιωμάτων στο ακέραιο και σύμφωνα µε το ισχύον και αναρτηµένο 
στην ιστοσελίδα της και στον Οργανισμό Πνευματικής [Ιδιοκτησίας (ΟΠ]) αμοιβολόγιό 
της. 

Συγχρόνως, η ΕΝΩΣΗ ΔΙΚΑΙΟΥΧΩΝ ΕΔΕΜ δηλώνει, ότιγια τα μέλη της ΕΝΩΣΗΣ 
που δεν θα τηρήσουν την παρούσα συμφωνία πλαίσιο και δεν θα καταβάλλουν τα 
οφειλόµενα πνευματικά δικαιώµατα για τη λήψη της νόμιμης άδειας χρήσης μουσικών 
έργων του ρεπερτορίου της ΕΝΩΣΗΣ ΔΙΚΑΙΟΥΧΩΝ ΕΔΕΜ, επιφυλάσσεται να 
ασκήσει όλα τα πρόσφορα νομικά µέτρα (ποινικά και αστικά) για την προστασία τῶν 
μελών της, σύμφωνα µε τις διατάξεις τους άρθρου 65 και 66 του ν. 2121/1903, περί 
προσβολής της πνευματικής ιδιοκτησίας, καταβολής αποζημίωσης και ικανοποίησης 
της ηθικής βλάβης. Ρητώς δε διευκρινίζεται, ότι σύμφωνα µε το Νόμο, η αποζημίωση 
αυτή δεν μπορεί να είναι κατώτερη από το διπλάσιο της αμοιβής που ορίζει το 
αμοιβολόγιο της ΕΝΩΣΗΣ ΔΙΚΑΙΟΥΧΩΝ ΕΔΕΜ για την εκμετάλλευση αυτή, που 
συντελέσθηκε χωρίς την απαραίτητη νόμιμη άδεια. 

Η ΕΝΩΣΗ δηλώνει ότι θα συμβάλλει αποτελεσματικά στην υλοποίηση της παρούσας 
συμφωνίας, την οποία θεωρεί εύλογη και δίκαιη, συμφέρουσα για τα μέλη της και 
δεσμεύθηκε ότι θα υποδείξει στα µέλη της -- δημοτικούς Ρ/Σ και Τ/Σ να ενταχθούν στο 
πλαίσιο της ὡς άνω συμφωνίας, µε έγγραφη δήλωσή τους, όπως ανωτέρω ορίζεται και 
να τηρήσουν τις προθεσμίες που τάσσονται µε αυτήν. 

Επίσης δηλώνει ότι θα ενημερώσει τα μέλη της, ότι στην περίπτωση που δεν 
προσχωρήσουν στην προκείµενη συμφωνία, ο ΟΣΔ «ΕΝΩΣΗ ΔΙΚΑΙΟΥΧΩΝ 


ΕΔΕΜ», θα διεκδικήσει από τα µέλη της, που βρίσκονται εκτός του πλαισίου της 


συμφωνίας, την αμοιβή σύμφωνα µε τις οικείες νομοθετικές διατάξεις και το νόμιμα 
δημοσιευμένο και ισχύον αμοιβολόγιο της, χωρίς να έχει καμία δέσμευση από την 
παρούσα συμφωνία και τις μειώσεις επί του ποσού της αμοιβής που αυτή επιφέρει. 

Η παρούσα συμφωνία συνεργασίας, δεν γεννά οποιαδήποτε οικονομική απαίτηση 
μεταξύ των συμβαλλομένων μερών. 

Τα µέρη συμφώνησαν ότι θα αναρτήσουν την παρούσα συμφωνία στις ιστοσελίδες 


τους. 

